નોકરીથી કંટાળીને સમાજ માટે કંઇક નવું અને સારું કરવાની ઇચ્છાએ ‘ગૂંજ’ની સ્થાપના કરી. આ સંસ્થાનું એક મહત્ત્વનું કામ હતું કે તે લોકોના જૂના કપડા જરૂરિયાતમંદ લોકો સુધી પહોંચાડવા. અંશુ અને તેમની પત્નીએ તેમના કબાટમાં મૂકેલા 67 જૂના કપડાથી આ શરૂઆત કરી હતી. ઝૂંપડપટ્ટીઓમાં અને રસ્તા પર રહેતા લોકોને કપડાંની વહેંચણી કરવાની શરૂઆત કરી હતી. ‘ગૂંજ’ સંસ્થા સાથે હવે અન્ય લોકો પણ જોડાવવા લાગ્યા હતાં. ઇ.સ. 1999માં ચમોલીમાં ભૂકંપ આવ્યો ત્યારે ‘ગૂંજ’ સંસ્થાએ રેડક્રોસની મદદથી ઘણાં કપડાં અને જૂતાં લોકો સુધી પહોંચાડ્યા. અંશુ દરેક સ્તરે કામ કરી ‘ગૂંજ’નો વિસ્તાર વધારવા કટિબદ્ધ હતા.